
BIROULUI  PERMANENT 
AL
CAMEREI DEPUTAŢILOR

             

Vă înaintăm alăturat RAPORTUL  asupra proiectului  de Lege pentru instituirea zilei de 9 noiembrie - Ziua Limbii Ucrainene, trimis spre dezbatere în fond, cu adresa PL-x  274  din 2 mai 2018, înregistrat sub nr.4c-5/245 din 3 mai 2018.
            În raport de obiectul şi conţinutul său, proiectul de Lege face parte din categoria legilor ordinare.


PREŞEDINTE

Iusein IBRAM

     RAPORT 

asupra proiectului de Lege pentru instituirea zilei de 9 noiembrie - Ziua Limbii Ucrainene


	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, spre dezbatere în fond, cu proiectul de Lege pentru instituirea zilei de 9 noiembrie - Ziua Limbii Ucrainene, trimis cu adresa nr. PL-x  274 din 2 mai 2018, înregistrat sub nr.4c-5/274 din 2 mai 2018.

Senatul, în calitate de primă Cameră sesizată, a adoptat proiectul de Lege în şedinţa din 25 aprilie 2018. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 73 alin. (1) din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 23/10.01.2018.
Comisia pentru cultură, arte, mijloace de informare în masă, a avizat favorabil iniţiativa legislativă, potrivit avizului nr.4c-10/105 din 8 mai 2018.
Proiectul de Lege supus dezbaterii are ca obiect de reglementare instituirea zilei de 9 noiembrie - Ziua Limbii Ucrainene, în scopul păstrării tradiţiilor, culturii şi limbii materne de către persoanele aparţinând acestei minorităţi etnice.
În conformitate cu prevederile art.61 şi art.63 din Regulamentul Camerei Deputaţilor, republicat, membrii  Comisiei au examinat proiectul de Lege în şedinţa din data de 8 mai 2018.
La lucrările Comisiei pentru  drepturile  omului, culte  şi  problemele  minorităţilor  naţionale şi-au înregistrat prezenţa 11 deputaţi, din totalul de 12 membri ai comisiei.
La dezbateri au participat, în conformitate cu prevederile art.55 şi art.56 din Regulamentul Camerei Deputaţilor, republicat, cu modificările şi completările ulterioare, domnul deputat  Nicolae-Miroslav Petreţchi, în calitate de iniţiator al propunerii legislative şi domnul Ion Ardeal Ieremia,  secretar de stat în Ministerul Culturii și Identității Naționale.
În urma examinării proiectului de Lege şi a opiniilor exprimate, membrii Comisiei au hotărât, cu unanimitate de voturi, să propună Plenului Camerei Deputaţilor adoptarea proiectului de Lege pentru instituirea zilei de 9 noiembrie - Ziua Limbii Ucrainene, cu un amendament admis, prezentat în Anexă. 
În raport cu obiectul şi conţinutul său, proiectul de Lege face parte din categoria legilor ordinare.




                      PREŞEDINTE,                                                                                       SECRETAR,
                            
             Deputat  Iusein IBRAM                                                                  Deputat Petre-Florin MANOLE









Întocmit,

Consilier parlamentar  Onesia Babeş



Anexă
Amendament admis      
                                                                  
	Nr
crt
	Text iniţiativă
	Text propus de comisie
(Autorul amendamentului)
	
Motivaţie

	1.
	Lege privind instituirea
 zilei de 9 noiembrie - Ziua Limbii Ucrainene
	nemodificat
	

	2.
	  Art.1.- Se instituie  ziua de 9 noiembrie  ca Ziua Limbii Ucrainene.
	 nemodificat
	

	3.
	  Art.2. - (1) Anual, cu prilejul sărbătoririi Zilei Limbii Ucrainene, în localităţile în care trăiesc membri ai comunităţii ucrainene se pot organiza manifestări culturale dedicate acestei sărbători.

 (2) Autorităţile centrale şi locale pot contribui cu sprijin logistic şi/sau financiar, după caz.





	nemodificat
 



(2) Autorităţile administraţiei publice centrale şi locale, precum şi organizaţiile neguvernamentale interesate pot sprijini logistic şi/sau financiar organizarea  manifestărilor dedicate sărbătoririi acestei zile.

Autor: Comisia pentru drepturile omului 
	




Pentru o reglementare precisă şi pentru uniformitate în redactare, cu acte normative cu conţinut similar.


	4.
	 Art.3. - În instituţiile de învăţământ în care se predă limba ucraineană ca limbă maternă, în ziua de 9 noiembrie se pot organiza manifestări culturale dedicate acestei sărbători.
	nemodificat

